**Likumprojekta “Grozījumi likumā “Par nodokļiem un nodevām”” anotācija**

|  |
| --- |
| **I. Kādēļ normatīvais akts ir vajadzīgs** |
| 1. Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts “Grozījumi likumā “Par nodokļiem un nodevām”” ir izstrādāts, izpildot:* Ministru kabineta sēdes 2009.gada 15.septembra protokola Nr.57 51.§ “Informatīvais ziņojums par iespējām atcelt pavadzīmju ar Valsts ieņēmumu dienesta piešķirtiem numuriem lietošanu” 2.1.apakšpunktā doto uzdevumu – izstrādāt likumprojektu “Grozījumi likumā “Par nodokļiem un nodevām”” par pavadzīmju ar Valsts ieņēmumu dienesta piešķirtiem numuriem lietošanas atcelšanu un iesniegt izskatīšanai Ministru kabineta sēdē likumprojekta “Par valsts budžetu 2010.gadam” paketē;
* Ministru kabineta 2009.gada 28.augusta rīkojumu Nr.591 “Par Valsts ieņēmumu dienestā un funkcionāli saistītajās iestādēs veiktā funkciju audita ieteikumu ieviešanu”, kas paredz Valsts proves uzraudzības inspekcijas likvidāciju un valsts kapitālsabiedrības dibināšanu.
 |
| 2. Pašreizējās situācijas raksturojums | Likuma “Par nodokļiem un nodevām” (turpmāk – Likums) 15.panta pirmās daļas 8.punkts paredz nodokļu maksātāju pienākumu nodokļu aprēķināšanai un uzskaitei lietot pavadzīmes ar Valsts ieņēmumu dienesta (turpmāk – VID) piešķirtu numuru. Pavadzīmes nodokļu maksātāji izmanto nodokļu aprēķināšanai un uzskaitei preču un citu materiālo vērtību saņemšanas un izsniegšanas darījuma, kā arī preču kustības un uzskaites precīzai un pilnīgai dokumentārai noformēšanai. Pavadzīmju ar VID piešķirtu numuru lietotājus un to pienākumus, pavadzīmju rekvizītus, lietošanas kārtību, kārtību, kādā VID piešķir numurus un uzskaita tos VID vienotajā datu bāzē (reģistrā), kā arī uzraudzības un kontroles kārtību nosaka saskaņā ar likuma “Par nodokļiem un nodevām” 28.1panta trešo daļu izdotie Ministru kabineta 2005.gada 27.decembra noteikumi Nr.1038 “Noteikumi par pavadzīmēm ar Valsts ieņēmumu dienesta piešķirtiem numuriem”.Nodokļu maksātājiem pavadzīmju numuru saņemšana VID, pavadzīmju numurēšana ar VID piešķirtiem numuriem un pārskatu iesniegšana par šo numuru izlietojumu rada papildu administratīvo slogu. Tāpat VID datu bāzes, kas automātiski ģenerē pavadzīmju numurus, uzturēšana, numuru izsniegšanas process, pārskatu saņemšanas, ievadīšanas VID Nodokļu informācijas sistēmā un apstrādes process, kā arī attiecīgās Nodokļu informācijas sistēmas un Elektroniskās deklarēšanas sistēmas uzturēšana rada izmaksas, kas varētu tikt ietaupītas, atceļot pavadzīmju lietošanu.Likuma 1.panta 27.punktā iekļautā datu atbilstības pārbaudes definīcija neparedz nodokļu administrācijas tiesības pieprasīt nodokļu maksātāja saimnieciskās darbības attaisnojuma dokumentus. Šī ierobežojuma dēļ datu atbilstības pārbaudi nevar izmantot muitas deklarāciju pārbaudēm.Likuma 11.panta otrās daļas 32.punkts paredz, ka valsts nodeva ir maksājama par likumos paredzētajiem speciāliem mērķiem – par valsts proves uzraudzības īstenošanu. Atbilstoši likuma “Par valsts proves uzraudzību” 15.pantam Valsts proves uzraudzības inspekcija īsteno valsts proves uzraudzību, sniedz ar proves darbu saistītus pakalpojumus, organizē Latvijas valsts apbalvojumu — Triju Zvaigžņu ordeņa, Viestura ordeņa, Atzinības krusta un to goda zīmju izgatavošanu, kontrolē valsts apbalvojumu izgatavošanas procesu un glabā nepiešķirtos valsts apbalvojumus. Inspekcija tiek finansēta no valsts budžeta līdzekļiem, kas paredzēti apakšprogrammā 31.00.00 “Dārgmetālu proves uzraudzība”.Ar Ministru prezidenta 12.03.2009 rīkojumu Nr.92 “Par funkciju audita darba grupu un funkciju audita veikšanu Valsts ieņēmumu dienestā un funkcionāli saistītās iestādēs” izveidotā funkciju audita komisija, izvērtējot inspekcijas funkcijas un iespējas pievienot inspekciju VID, secināja, ka būtu lietderīgi uzticēt dārgakmeņu, dārgmetālu un to izstrādājumu testēšanas veikšanu valsts kapitālsabiedrībai, likvidējot inspekciju. Komercdarbību paredzēts veikt atbilstoši Valsts pārvaldes iekārtas likuma 88.panta pirmās daļas 2., 3., 5. un 6.punktam.Ir sagatavoti grozījumi Sabiedriskā labuma organizāciju likumā, kas nosaka VID pienākumu veikt sabiedriskā labuma organizāciju uzraudzību un Sabiedriskā labuma organizāciju reģistra vešanu, kā arī pildīt citas ar sabiedriskā labuma organizāciju uzraudzību saistītās funkcijas. Līdz ar to Likumā jāparedz nodokļu administrācijas pienākums nodrošināt publiski pieejamu sabiedriskā labuma organizāciju vienoto datu bāzi.2009.gada 12.jūnijā Saeimā tika pieņemts likums “Grozījumi likumā “Par Valsts ieņēmumu dienestu”” (stājās spēkā 2009.gada 1.jūlijā), saskaņā ar kuru no visa likuma teksta tika izslēgts termins “Valsts ieņēmumu dienesta teritoriālā iestāde”. VID teritoriālās iestādes beidz pastāvēt ar pilnīgu funkciju, uzdevumu un lietu nodošanu VID ģenerāldirektora noteiktajām struktūrvienībām. Ņemot vērā to, ka pēc VID reorganizācijas pabeigšanas VID teritoriālās iestādes nepastāvēs, nepieciešams saskaņot Likuma normas ar likumu “Par Valsts ieņēmumu dienestu”.Likuma 26.1panta pirmās un trešās daļas regulējums attiecībā uz izpildes nodrošinājuma līdzekļu piemērošanu nodokļu administrācijas kontroles (pārbaudes, revīzijas) rezultātā pieņemtā lēmuma izpildes nodrošināšanai atšķiras no Civilprocesa likumā noteiktās prasības nodrošināšanas un Administratīvā procesa likumā noteiktās izpildes nodrošinājuma līdzekļu piemērošanas kārtības, nepamatoti ierobežojot valsti kā kreditoru un apdraudot tās fiskālās intereses. Līdz ar to Likuma 26.1panta pirmā daļa jāsaskaņo ar Civilprocesa likumā un Administratīvā procesa likumā ietverto regulējumu. Likumprojektā “Grozījumi likumā “Par Valsts ieņēmumu dienestu” (reģ. Nr.1371/Lp9, Saeimā pieņemts 2.lasījumā) ir paredzēts minētās atšķirības novērst attiecībā uz gadījumiem, ja tiek iegūti pierādījumi, ka varētu kļūt neiespējami izpildīt nodokļu revīzijas (audita) lēmumu. Līdz ar to Likuma 26.1panta trešā daļa jāsaskaņo ar likuma “Par Valsts ieņēmumu dienestu” un Civilprocesa likuma normām.Likuma pārejas noteikumu 98.punkts nosaka, ka nodokļu maksātājiem, izņemot fiziskās personas, kas neveic saimniecisko darbību, no 2010.gada 1.janvāra nodokļu un informatīvās deklarācijas jāiesniedz elektroniskā veidā. Nodokļu maksātājiem, kuru juridiskā adrese vai deklarētā dzīvesvieta atrodas administratīvajā teritorijā, kurā nav interneta pieejas infrastruktūras teritoriālā seguma, ir tiesības iesniegt nodokļu un informatīvās deklarācijas rakstiskā veidā līdz 2011.gada 1.janvārim. Ņemot vērā interneta piekļuves pakalpojumu pieejamības problēmas, kā arī ekonomisko situāciju valstī, ne visiem nodokļu maksātājiem būs iespēja izpildīt minēto pienākumu. |
| 3. Normatīvā akta projekta būtība | Likumprojekts paredz:* izslēgt normas, kas attiecas uz pavadzīmju ar VID piešķirtu numuru lietošanu nodokļu aprēķināšanai un uzskaitei;
* precizēt datu atbilstības pārbaudes definīciju, paredzot iespēju piemērot šo pārbaudes veidu arī muitas deklarāciju pārbaudēm;
* izslēgt Likuma 11.panta otrās daļas 32.punktu, kas paredz valsts nodevu par valsts proves uzraudzības īstenošanu;
* papildināt nodokļu administrācijas pienākumus, nodrošinot publiski pieejamu sabiedriskā labuma organizāciju vienoto datu bāzi;
* veikt precizējumus 24.1 un 25.2panta saistībā ar VID reorganizāciju;
* precizēt 26.1panta pirmo daļu, paredzot nodokļu administrācijai tiesības pieņemt lēmumu par izpildes nodrošinājuma līdzekļu piemērošanu vienlaikus ar sākotnējā nodokļu administrācijas kontroles (pārbaudes, revīzijas) rezultātā pieņemtā lēmuma paziņošanu (neatkarīgi no tā apstrīdēšanas iestādes ietvaros);
* precizēt 26.1panta trešo daļu, paredzot nodokļu administrācijai tiesības pieņemt lēmumu par izpildes nodrošinājuma līdzekļu piemērošanu jau nodokļu revīzijas (audita) laikā, ja tiek iegūti pierādījumi, ka varētu kļūt neiespējami izpildīt nodokļu revīzijas (audita) lēmumu;
* papildināt Likuma 28.pantu, precizējot nodokļu administrācijas tiesības veikt nodokļu revīziju (auditu) pēc pārmaksāto nodokļu summu atmaksāšanas vai novirzīšanas nokavēto vai kārtējo nodokļu maksājumu segšanai;
* veikt redakcionālo precizējumu 30.pantā;
* precizēt Likuma pārejas noteikumu 98. un 99.punktu, pagarinot par gadu pārejas periodu nodokļu un informatīvo deklarāciju iesniegšanai elektroniskā veidā.
 |
| 4. Cita informācija | Pēc grozījumu veikšanas likuma “Par valsts proves uzraudzību” 27.pantā, tiks sagatavoti un iesniegti apstiprināšanai Ministru kabinetā noteikumi, kas nosaka maksu par obligāti provējamo dārgmetālu izstrādājumu provēšanu un zīmogošanu, obligāti provējamo dārgakmeņu izstrādājumu provēšanu un kvalitātes apliecību izsniegšanu, kā arī par personiskā zīmoga reģistrāciju. |

|  |
| --- |
| **II. Kāda var būt normatīvā akta ietekme uz sabiedrības un tautsaimniecības attīstību** |
| 1. Vispārēja ietekme uz sabiedrības un tautsaimniecības pārmaiņām | Nav attiecināms |
| 2. Ekonomiskā ietekme | Nav attiecināms |
| 3. Ietekme uz uzņēmējdarbības vidi, administratīvajām procedūrām un administratīvo slogu komersantiem, pašnodarbinātajām personām, zemnieku un zvejnieku saimniecībām | Likumprojekts paredz izslēgt normas, kas attiecas uz pavadzīmju ar VID piešķirtu numuru lietošanu nodokļu aprēķināšanai un uzskaitei. Nodokļu maksātāji tiks atbrīvoti no pienākuma pieprasīt VID pavadzīmju numurus, numurēt pavadzīmes ar piešķirtiem numuriem, kā arī iesniegt VID pārskatu par šo numuru izlietojumu. Līdz ar to administratīvais slogs uz nodokļu maksātājiem samazināsies.Likumprojekts paredz pagarināt pārejas periodu nodokļu un informatīvo deklarāciju iesniegšanai elektroniskā veidā. Tādā veidā nodokļu maksātāji, kuri nevarēja no 2010.gada nodrošināt nodokļu un informatīvo deklarāciju iesniegšanu elektroniskā veidā, varēs tās iesniegt rakstiskā veidā. |
| 4. Ietekme uz administratīvajām procedūrām un administratīvo slogu fiziskajām personām | Nav attiecināms |
| 5. Sociālā ietekme | Nav attiecināms |
| 6. Ietekme uz vidi | Nav attiecināms |
| 5. Cita ietekme | Nav attiecināms |

|  |
| --- |
| **III. Kāda var būt normatīvā akta ietekme uz valsts budžetu un pašvaldību budžetiem** |
|    |  (tūkst. latu) |
|  Rādītāji | 2009 | Turpmākie trīs gadi |
| 2010 | 2011 | 2012 |
|  1 | 2 | 3 | 4 | 5 |
|  1. Izmaiņas budžeta ieņēmumos:1.1. valsts pamatbudžets, tajā skaitā iestāžu ieņēmumi no maksas pakalpojumiem un citi pašu ieņēmumi;1.2. speciālais budžets;1.3. pašvaldību budžets  | **390,0\*** | **-390,0** | **-390,0** | **-390,0** |
|  2. Izmaiņas budžeta izdevumos:2.1. valsts pamatbudžets,tajā skaitā iestāžu ieņēmumi no maksas pakalpojumiem un citi pašu ieņēmumi;2.2. speciālais budžets;2.3. pašvaldību budžets   | **466,5** | **-341,4** | **-341,4** | **-341,4** |
|  3. Finansiālā ietekme:3.1. valsts pamatbudžets,tajā skaitā iestāžu ieņēmumi no maksas pakalpojumiem un citi pašu ieņēmumi;3.2. speciālais budžets;3.3. pašvaldību budžets   | **-76,5\*\*** | **-48,6** | **-48,6** | **-48,6** |
|  4. Prognozējamie kompensējošie pasākumi papildu izdevumu finansēšanai  \*\*Fiskālā starpība tiek segta no valsts budžeta dotācijas no vispārējiem ieņēmumiem (citu nodokļu un nodevu ieņēmumiem) |    |    |    |    |
|  5. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)Valsts proves uzraudzības inspekcijas likvidācija un jaunas valsts kapitālsabiedrības dibināšana radīs šādu ietekmi uz valsts budžetu:**Ieņēmumi:**SamazinājumsAtceļot nodevu par valsts proves uzraudzības īstenošanu **Izdevumi:**Dotācija no vispārējiem ieņēmumiemSamazināti izdevumi 18 amata vietu darbības nodrošināšanai:Atlīdzība((887\*18)+24,09%)\*12,kur 887 – vidējais atalgojums Ls;18 – amatu vietu skaits24,09% – soc. apdrošināšanas iemaksasPreces un pakalpojumiKapitālie izdevumi |  | -390,0**-341,4**-237,6-60,9-42,9 | -390,0**-341,4**-237,6-60,9-42,9 | -390,0**-341,4**-237,6-60,9-42,9 |
| 6. Cita informācija | \*2009. gada plāns. Sagaidāmā izpilde 220 tūkst. LVLAtbilstoši pārdalītajām funkcijām un uzdevumiem valsts budžeta dotācija no vispārējiem ieņēmumiem pārdalās šādi:1. VID – tirgus uzraudzības veikšanai Ls 21,6 tūkst. (2 amata vietas, atlīdzība – Ls17,1 tūkst., kārtējie izdevumi – 4,5 tūkst. Ls (komandējumi, darba vietu nodrošinājums).2. Valsts prezidenta kancelejai – valsts apbalvojumu izgatavošanas procesa organizēšanai un kontrolei – Ls 78,6 tūkst. (1 amata vieta, Ls atlīdzība 8,5 tūkst., kārtējie izdevumi-komandējumi, zīmogošanas procesa izmaksas Ls 5,6 tūkst., valsts apbalvojumu iegādes izmaksas Ls 64,5 tūkst..3. Valsts kasei – iemaksas starptautiskajās organizācijās Konvencija par dārgmetālu izstrādājumu pārbaudi un zīmogošanu, Ls 3,9 tūkst. 4. Kapitālsabiedrībai – dotācija no vispārējiem ieņēmumiem saimnieciskās darbības vietu un personīgo zīmogu reģistru uzturēšanai un preču drošuma kontrolei, Ls 21,0 tūkst. |

|  |
| --- |
| **Anotācijas IV, V un VI sadaļa – nav attiecināms** |

|  |
| --- |
| **VII. Kā tiks nodrošināta normatīvā akta izpilde** |
| 1. Kā tiks nodrošināta normatīvā akta izpilde no valsts un pašvaldību puses - vai tiek radītas jaunas valsts institūcijas vai paplašinātas esošo institūciju funkcijas | Normatīvā akta prasību izpildi nodrošinās Valsts ieņēmumu dienests esošo funkciju ietvaros. |
| 2. Kā sabiedrība tiks informēta par normatīvā akta ieviešanu | Likumprojekts pēc tā pieņemšanas tiks publicēts laikrakstā “Latvijas Vēstnesis” un ievietots Valsts ieņēmumu dienesta mājas lapā [www.vid.gov.lv](http://www.vid.gov.lv) un bezmaksas datu bāzē [www.likumi.lv](file:///C%3A%5CLocal%20Settings%5CTemporary%20Internet%20Files%5CContent.Outlook%5CLGKB2VZ4%5Cwww.likumi.lv), kur ar likumu varēs iepazīties visas ieinteresētās personas |
| 3. Kā indivīds var aizstāvēt savas tiesības, ja normatīvais akts viņu ierobežo | Indivīds savas tiesības varēs aizstāvēt Administratīvā procesa likumā noteiktajā kārtībā. |
| 4. Cita informācija | Nav |

Finanšu ministrs E.Repše

Vīza:

Valsts sekretārs M.Bičevskis

E.Silova

67095515, edite.silova@fm.gov.lv